Bogandinskij

Bogandinskij () estas urbotipa loĝloko en Tjumena distrikto (Tjumena provinco, Rusio), centro de Bogandinska kampara municipo ().

 Geografio 
Bogandinskij situas ambaŭflanke de la ŝoseo R-402 (parto de E22), proksimume 338 km for de la sud-orienta rando de Tjumeno.

 Loĝantaro 

 Nomo 

Sian nomon la vilaĝo ricevis pro apuda rivero Boganda. Siavice la nomo Boganda derivas de la tataraj vortoj bogen (hodiaŭ) kaj anda (loko), do loko situanta je unutaga distanco. Ĝi efektive estis atingebla je unu se veturi de la malnova tatara ĉefurbo Ĉimgi-Tura.

 Historio 

En 1910–1913 estis konstruata fervojlinio Tjumeno — Omsko, kiu estis unutraka, do post ĉiuj 5–10 km estis kreataj preterpasejoj. Unue aperis du domoj. En la 1930-aj kaj 1940-aj jaroj surloke aktive evoluis arbohakado kaj lignoprilaborado, kio progresigis la vilaĝon. En 1942 estis establita lignokompanio (), produktinta diversajn tabulojn. 

Ĝis 1950 en la vilaĝo estis iom pli ol 100 kortoj. En 1964 komenciĝis konstruado de la kombinato de ferbetonaĵoj, en julio 1966 ĝi ekfunkciis. Samtempe komenciĝis fabrikado de krevargilo. En 1972 estis kreita skvaro de la 50-a datreveno de Sovetunio.

En 1967 Bogandinskij ricevis statuson de urbotipa loĝloko. Komence de la 1980-aj jaroj ĉe orienta rando de la setlejo, laŭlonge de la Jalutorovska landvojo aperis unuaj pluretaĝaj domoj. La setlejo dividiĝis je du partoj: malnova (ĉe la fervojo) kaj nova (oriente de la ŝoseo). Fine de 1984 malfermiĝis kulturdomo kun du spektejoj, aperis sportejo. En 1985 al la novaj kvartaloj translokiĝis vilaĝa soveto (). En la 1980-aj jaroj funkciis loka forstejo, do ĉiuj arbaroj jam estis forhakitaj kaj plantitaj denove. En la vilaĝo troviĝis ĉefsidejo de la sovĥozo "Tjumenskij", kies specialiĝo estis buĉbrutoj. Ĝi havis filiojn en vilaĝoj Amanadskoje, Maraj, Filippoviĉi, Pesjanka, Kiŝtirla, Knjaĵevo. En la setlejo funkcias granda gaspumpejo, transportanta tergason al Tjumeno.

 Vidu ankaŭ 
 Bogandinskoje
 Vinzili

 Referencoj 

Kategorio:Vilaĝoj de Tjumena distrikto